11.2.2022
SL
Uradni list Evropske unije
C 70/21
3.6.
Posebna pravila za označevanje proizvoda, za katerega se uporablja registrirano ime Na pakiranju morajo biti navedeni besedilo „Arroz del Delta del Ebro“/„Arròs del Delta de l’Ebre“, logotipi ZOP in EU ter splošne informacije, ki jih zahteva veljavna zakonodaja.
Barvni logotip ZOP je takšen:
4.
Jedrnata opredelitev geografskega območja Riž z ZOP „Arroz del Delta del Ebro“ se prideluje in predeluje na območju delte reke Ebro, ki je del okrožij Baix Ebre ter El Montsià v pokrajini Tarragona.
Območje proizvodnje zajema celotno ozemlje občin Deltebre in Sant Jaume d’Enveja ter dele občin L’Aldea, Amposta, L’Ampolla, Camarles in Sant Carles de la Ràpita, ki spadajo na območje delte reke Ebro.
Območje brušenja zajema iste občine kot območje proizvodnje.
5.
Povezava z geografskim območjem
5.1.
Posebnosti geografskega območja
Z g o d o vi n s k i d e j av n i k i Gojenje riža je tradicionalna dejavnost na območju delte reke Ebro in je tesno povezano z nastankom delte ter njenim fizičnim in geološkim razvojem.
O povezavi med tradicijo gojenja riža in območjem delte reke Ebro pričajo številni pisni viri.
Eden pomembnejših virov je delo Geografía de Catalunya (Geografija Katalonije) avtorja Lluísa Soléja i Sabarisa (1958) , ki pravi, da „obstajajo dokazi o tem, da so v delti reke Ebro skušali riž gojiti že v 15. stoletju, kot dejavnost pa se je gojenje riža razvilo v 19. stoletju.“
V istem delu navaja tudi, da je „v delti, ki se je uporabljala za sezonsko pašo živine, prekop Canal de la Derecha (desni kanal), zgrajen v Xerti v drugi polovici 19. stoletja, omogočil poplavljanje območja s sladko vodo in začetek gojenja riža.
Ta dejavnost se je od tedaj vseskozi širila, pri čemer je ta voda razsoljevala tla in obenem omogočala dober pridelek.“
Dejavnost se od takrat nadaljuje neprekinjeno, riž pa je sedaj glavna kultura na tem območju.
Naravni dejavniki Gojenje riža se je v delti reke Ebro razvilo zaradi lokalne prsti in podnebja, slanosti zemlje ter nivoja vode.
Muljasta tla v delti reke Ebro so izjemno rodovitna in odlična za gojenje riža.
Na sestavo tal sta močno vplivala namakanje in praksa, znana kot colmateo ali „zamuljevanje“ (kombinacija premikanja vode in prsti, ki omogoča, da so grede pred setvijo v dobrem stanju).
Pridelek je med največjimi na svetu, saj območje leži na 40. severnem vzporedniku in izotermi 19 °C.